Document ID: 31991R1027

ΚΑΝΟΝΙΣΜΟΣ ( ΕΟΚ ) αριθ . 1027/91 ΤΟΥ ΣΥΜΒΟΥΛΙΟΥ της 22ας Απριλίου 1991 περί καθορισμού για τις γαλακτοκομικές περιόδους 1990 /91 και 1991/92, του ενδεικτικού ποσοστού για την περιεκτικότητα σε λιπαρή ουσία του τυποποιημένου πλήρους γάλακτος που εισάγεται στην Ιρλανδία και στο Ηνωμένο Βασίλειο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ) αριθ . 1411/71 του Συμβουλίου της 29ης Ιουνίου 1971 περί καθορισμού συμπληρωματικών κανόνων της κοινής οργανώσεως αγοράς στον τομέα του γάλακτος και των γαλακτοκομικών προϊόντων όσον αφορά το γάλα που προορίζεται για ανθρώπινη κατανάλωση ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 222/88 ( 2 ), και ιδίως το άρθρο 3 παράγραφος 6 στοιχείο β ),
την πρόταση της Επιτροπής,
Εκτιμώντας :
ότι, βάσει του άρθρου 3 παράγραφος 5 του κανονισμού ( ΕΟΚ ) αριθ . 1411/71, η Ιρλανδία και το Ηνωμένο Βασίλειο εφαρμόζουν στο έδαφός τους τον τύπο του μη τυποποιημένου πλήρους γάλακτος κατά την έννοια του άρθρου 3 παράγραφος 1 στοιχείο β ) δεύτερη περίπτωση του εν λόγω κανονισμού -
ότι, σύμφωνα με το εν λόγω άρθρο 3 παράγραφοι 6 και 7, είναι ανάγκη να καθορισθεί, για τη γαλακτοκομική περίοδο 1990/91, το ενδεικτικό ποσοστό για τη λιπαρή ουσία που πρέπει να περιέχει το τυποποιημένο πλήρες γάλα, προελεύσεως άλλου κράτους μέλους, για να μπορεί να τεθεί σε εμπορία στο έδαφος των προαναφερθέντων δύο κρατών μελών - ότι αυτό το ενδεικτικό ποσοστό αντιστοιχεί στο μέσο σταθμισμένο όρο της περιεκτικότητας σε λιπαρή ουσία του πλήρους γάλακτος που έχει παραχθεί και τεθεί σε εμπορία στο κράτος μέλος εισαγωγής κατά τη διάρκεια του προηγούμενου έτους -
ότι, έχοντας ιδίως υπόψη τις μεταβολές στην αγορά, πρέπει να επανεξετασθούν οι όροι εφαρμογής του εν λόγω άρθρου 3 παράγραφος 1 στοιχείο β ) δεύτερη περίπτωση και παράγραφοι 6 και 7 για την κατάργηση των εν λόγω παραγράφων - ότι είναι επομένως σκόπιμο να κληθεί η Επιτροπή να υποβάλει έκθεση συνοδευόμενη από σχετικές προτάσεις πριν από την 1η Ιουνίου 1991 - ότι, συνεπώς, το ενδεικτικό ποσοστό για τη γαλακτοκομική περίοδο 1991/92 πρέπει να καθορισθεί με την επιφύλαξη των τροποποιήσεων που ενδέχεται να προκύψουν από τις προτάσεις αυτές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1
Το ενδεικτικό ποσοστό που αναφέρεται στο άρθρο 3 παράγραφος 6 στοιχείο β ) του κανονισμού ( ΕΟΚ ) αριθ . 1411/71, καθορίζεται ως εξής :
1 . Για τη γαλακτοκομική περίοδο 1990/91 :
- όσον αφορά την Ιρλανδία, σε 3,50 %,
- όσον αφορά το Ηνωμένο Βασίλειο, σε 3,90 %.
2 . Για τη γαλακτοκομική περίοδο 1991/92, με την επιφύλαξη των τροποποιήσεων που ενδέχεται να προκύψουν από την εφαρμογή του άρθρου 2 :
- όσον αφορά την Ιρλανδία, σε 3,50 %,
- όσον αφορά το Ηνωμένο Βασίλειο, σε 4,00 %. Άρθρο 2
Πριν από την 1η Ιουνίου 1991, η Επιτροπή υποβάλει στο Συμβούλιο έκθεση για τους όρους εφαρμογής του άρθρου 3 παράγραφος 1 στοιχείο β ) δεύτερη περίπτωση και παράγραφοι 6 και 7 του κανονισμού ( ΕΟΚ ) αριθ . 1411/71, και προτείνει τις τροποποιήσεις που ενδέχεται να επέλθουν στο καθεστώς αυτό . Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από τις 14 Μαΐου 1990 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 22 Απριλίου 1991 .

Labels: 3
18
17